Eduard Robert Flegel

Eduard Robert Flegel (født 13. oktober 1855 i Vilnius, død 11. september 1886 i Brass ved Nigerdeltaet) var en tysk oppdagelsesreisende i Afrika. 

Flegel var kjøpmann og kom i denne egenskap til Vest-Afrika. I 1879 dro han oppover elven Benue, 200 kilometer lengre opp enn noen europeer før var kommet. I 1880 reiste han opp Niger til Gomba og derifra til Sokoto, og nådde i 1882 en helt ny reisevei til Jola, og på tilbakereisen Benues kilder i Ngaundere. 

Med støtte fra Afrikaselskapet og Den tyske kolonialforening prøvde han å åpne Benueområdet for tysk handel, men det britiske Royal Niger Company kom ham i forkjøpet. 

 Bibliografi 
 Lose Blätter aus dem Tagebuch meiner Haussa-Freunde und Reisegefährten (1885) 
 Vom Niger-Benüe (1890)

 Referanser 

 Eksterne lenker 


Kategori:Tyske forretningsfolk
Kategori:Tyske oppdagere
Kategori:Personer fra Vilnius
Kategori:Fødsler i 1855
Kategori:Dødsfall i 1886